***Ministru kabineta atbildes projekts***

**Latvijas Republikas Saeimas**

**Tautsaimniecības, agrārās, vides un**

**reģionālās politikas komisijai**

Jēkaba iela 11, Rīga, LV-1811

saeima@saeima.lv

*Par Valsts vides dienesta kapacitātes stiprināšanu*

Ministru kabinets ir saņēmis Latvijas Republikas Saeimas Tautsaimniecības, agrārās, vides un reģionālās politikas komisijas (turpmāk – Komisija) 2017. gada 12. septembra vēstuli Nr. 142.9/8-30-12/17 (turpmāk – vēstule), kurā Komisija informēja par tās secinājumu nolūkā uzlabot vides aizsardzības jomas uzraudzību un kontroli atbalstīt papildu valsts līdzekļu novirzi Valsts vides dienesta kapacitātes stiprināšanai.

Ievērojot Komisijas vēstulē izteikto lūgumu izvērtēt iespēju likumprojekta “Par valsts budžetu 2018. gadam” izstrādēs gaitā paredzēt papildu finansējumu Valsts vides dienesta kapacitātes stiprināšanai un vides inspektoru atalgojuma palielināšanai, informēju, ka valsts budžeta 2018. gadam un vidēja termiņa budžeta ietvara 2018.-2020. gadam likumprojektu sagatavošanas diskusiju, kas norisinājās Ministru kabineta šā gada 8., 12. un 14. septembra sēdēs (prot. Nr. 44, 1. §, prot. Nr. 45, 53.§ un prot. Nr. 46, 3.§), rezultātā Vides aizsardzības un reģionālās attīstības ministrijai tika atbalstīts papildu finansējums prioritārajam pasākumam “Vides uzraudzības stiprināšana (t. sk. algas inspektoriem)” 1,50 miljonu *euro* apmērā katru gadu. Tostarp secīgi ‑ Valsts vides dienestam (inspektoru algu izlīdzināšanai, vides jomas inspektoru kapacitātes stiprināšanai) 1,01 miljonu *euro* apmērā 2018. gadam un 1,13 miljonu *euro* apmērā 2019. gadam, un turpmāk ik gadu.

Ar cieņu

ministru prezidents Māris Kučinskis